ai4bharat/Pralekha huggingface dataset:
سائنس اور ٹیکنالوجی کی وزارت
ڈاکٹر جتیندر سنگھ نے اسٹارٹ اپس کی ترقی کو جاری رکھنے کے طریقہ کار کی تجویز پیش کی
’’مودی حکومت خیالات اور اختراعات کو فروغ دینے اور برقرار رکھنے کے لیے تمام تکنیکی مدد اور رقوم فراہم کر رہی ہے‘‘
مرکزی وزیر ڈاکٹر جتیندر سنگھ سائنس کی وزارتوں اور محکموں کی اعلیٰ سطح کی ایک مشترکہ میٹنگ کی صدارت کر رہے ہیں
مرکزی وزیر مملکت  سائنس اور ٹیکنالوجی؛ پی ایم او، پرسنل، عوامی شکایات، پنشن، ایٹمی توانائی اور خلائی وزیر مملکت ڈاکٹر جتیندر سنگھ نے آج کہا کہ اسٹارٹ اپس کی پیشرفت جاری رکھنے کے لیے ایک طریقہ کار وضع کرنے کی ضرورت ہے کیونکہ ان کی تعداد ایک لاکھ سے زیادہ ہوگئی ہے۔
’’ایسا طریقہ کار تیار کرنے کی کوشش کی جا رہی ہے جو ان سٹارٹ اپس کی نمو پر قریبی نظر رکھ سکے ، اور دیکھا جائے کہ انہیں کیسے برقرار رکھا جائے تاکہ اس بات کو یقینی بنایا جا سکے کہ یہ اسٹارٹ اپس ضائع نہ ہوں، خاص طور پر وہ سٹارٹ اپ جنہیں حکومت کی طرف سے تکنیکی اور مالی مدد ملی ہے۔ وزیر موصوف نے سائنس اور ٹیکنالوجی، بائیو ٹیکنالوجی، سی ایس آئی آر، ارتھ سائنسز اور جوہری توانائی سمیت مختلف وزارتوں اور محکموں کے اعلیٰ سطحی کے مشترکہ اجلاس کی صدارت کرتے ہوئے کہی۔
ڈاکٹر جتیندر سنگھ نے کچھ عرصہ پہلے خواہش ظاہر کی تھی کہ نیتی آیوگ کے ساتھ مل کر ایک پریزنٹیشن تیار کیا جائے، جس میں ان عوامل کی نشاندہی کی جائے جو ممکنہ طور پر کچھ اسٹارٹ اپس کے لیے رکاوٹ بن سکتے ہیں۔ اسی مناسبت سے نیتی آیوگ کے ڈاکٹر چنتن وشنو نے آج کی میٹنگ میں ایک پریزنٹیشن پیش کی۔
پریزنٹیشن میں بتایا گیا تھا کہ جدت کی کمی، ہنر مند افرادی قوت کی کمی یا فنڈز کی کمی ممکنہ طور پر کچھ اسٹارٹ اپس کی پائیداری کو بری طرح متاثر کرنے والے بڑے عوامل ہو سکتے ہیں۔ وزیر موصوف نے تجویز پیش کی کہ اس بات کا جائزہ لینے کے لیے ایک مشق شروع کی جا سکتی ہے کہ آیا تمام شعبوں میں موثر نگرانی کے لیے ایک ’’منفردآئی ڈی‘‘ کے ذریعے اسٹارٹ اپ کی شناخت کی جا سکتی ہے۔
ڈاکٹر جتیندر سنگھ نے کہا کہ یہ اختراعات اور نئے خیالات کا دور ہے۔ وزیر اعظم نریندر مودی کی قیادت میں حکومت آئیڈیاز اور اختراعات کو بروئے کار لانے اور اس سلسلے کو برقرار رکھنے کے لیے ہر قسم کی تکنیکی اور مالی مدد فراہم کر رہی ہے۔ اس کے نتیجے میں، بھارت ایک لاکھ سے زیادہ اسٹارٹ اپس اور 100 سے زیادہ یونیکورنز کے ساتھ دنیا میں ایک سرکردہ اسٹارٹ اپ ماحولیاتی نظام کے طور پر ابھرا ہے اور اب وقت آگیا ہے کہ پائیدار حکمت عملی وضع کی جائے۔
یہ میٹنگ سائنس سیکرٹریوں کی ماہانہ جائزہ میٹنگوں کے ایک حصے کے طور پر منعقد کی گئی تھی، جس کا آغاز ڈاکٹر جتیندر سنگھ نے کیا تھا تاکہ سائلوس کو توڑنے اور مختلف سائنسی سلسلوں کے درمیان ہم آہنگی سے مربوط نقطہ نظر کو تیار کیا جا سکے۔
حکومت ہند کے پرنسپل سائنسی مشیر پروفیسر اجے کمار سود اور اٹل انوویشن مشن کے سی ای او ڈاکٹر چنتن وشنو نے بھی میٹنگ سے خطاب کیا۔
سکریٹری، ڈی ایس آئی آر اور ڈی جی، سی ایس آئی آر، ڈاکٹر این کلیسیلوی؛ سکریٹری، سائنس اینڈ ٹیکنالوجی ڈیپارٹمنٹ، ڈاکٹر سریوری چندر شیکھر؛ سکریٹری، ڈی بی ٹی، ڈاکٹر راجیش گوکھلے؛ سکریٹری ، ڈاکٹر ایم روی چندرن؛ اور چیئرمین، اے ای سی اور سیکرٹری، ڈی اے ای، ڈاکٹر اے کے موہنتی نے بحث میں شرکت کی۔ سائنس اور ٹیکنالوجی، بائیو ٹیکنالوجی، سی ایس آئی آر، ارتھ سائنسز اور اٹامک انرجی سمیت سائنس کی وزارتوں اور محکموں کے سینئر افسران بھی موجود تھے۔
وزارت خزانہ
’6.69 فیصد جی ایس 2024‘، ’7.10 فیصد جی ایس 2029‘، ’7.26 فیصد جی ایس 2032‘  ’7.40 فیصد جی ایس 2062‘ کی فروخت کے لئے نیلامی
حکومت ہند نے ’’6.69 فیصدسرکاری سیکورٹی 2024‘‘کی فروختکا اعلان کیا ہے، جو یکساں قیمت اصول کا استعمال کرکے قیمت پر مبنی نیلامی کے توسط سے 4000کروڑ روپے کی نوٹیفائیڈ رقم کے لئے ہے۔’’7.10 فیصد سرکاری سیکورٹی 2029‘‘کی فروخت یکساں قیمت اصول کا استعمال کرتے ہوئے قیمت پر مبنی نیلامی کے توسط سے 7000کروڑ روپےکی نوٹیفائیڈ رقم کے لئے ہے۔’’7.26 فیصد سرکاری سیکورٹی 2032‘‘کی فروخت یکساں قیمت اصول کا استعمال کرتےہوئے قیمت پر مبنی نیلامی کے توسط سے 13000کروڑ روپے کی نوٹیفائیڈ رقم کے لئے ہے۔’’7.40فیصد سرکاری سیکورٹی 2062‘‘کثیر قیمت اصول کا استعمال کرتے ہوئے 9000کروڑ روپے نوٹیفائیڈ رقم کے لئے۔ حکومت ہند کے پاس مذکورہ درج شدہ ہر سیکورٹی کے لئے 2000کروڑ تک کی اضافی ممبر شپ بنائے رکھنے کا متبادل ہوگا۔نیلامی 30 ستمبر 2022کو انڈین ریزروبینک ممبئی آفس فورٹ ممبئی کے ذریعے منعقد کی جائے گی۔
سرکاری حصص کی نیلامی میں غیر –مسابقتی بولی سہولت کے لئے منصوبے کے مطابق اہل اشخاص اور اداروں کو حصص کی فروخت کی نوٹیفائیڈ رقم کا 5فیصد تک مختص کیا جائے گا۔
نیلامی کے لئے مقابلہ جاتی اور غیر مقابلہ جاتی دونوں بولیاں 30 ستمبر2022ء کو انڈین ریزرو بینک کور بینکنگ سولیوشن سسٹم پر الیکٹرونک شکل میں پیش کی جانی چاہئے۔غیر مقابلہ جاتی بولیاں، دوپہر12:30 سے 1:00کے درمیان اور مقابلہ جاتی بولیاں دو پہر 12:30سے دوپہر 01:30تک جمع کی جانی چاہئے۔
نیلامی کا نتیجہ 30ستمبر 2022ء کو اعلان کیا جائے گا اور کامیاب بولی کنندگان کے ذریعے ادائیگی 3؍اکتوبر 2022ء کو جائے گی۔
انڈین ریزروبینک کے ذریعے 24جولائی 2018 کے سرکلر نمبر آر بی آئی؍19-2018؍25وقت وقت پر ترمیم شدہ کے تحت جاری ’مرکزی سرکار کی حصص میں لین دین کب جاری کی گئی‘پر احکامات کے مطابق حصص ’’جب جاری‘‘کی گئی، کی بنیاد پر اہل ہوگی۔
خلا ء کا محکمہ
ماہی گیری کی کشتیوں پر مواصلاتی آلات
نئی دہلی،26؍جون،شمال مشرقی خطے کی ترقی کے مرکزی وزیر مملکت  ، وزیراعظم کے دفتر ، عملے ، عوامی شکایات اور پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج لوک سبھا میں ایک سوال کے تحریری جواب میں ایوان کو مطلع کیا کہ بھارتی خلائی تحقیق کی تنظیم اسرو نے کیرالہ کے ماہی گیروں کو تجرباتی بنیاد پر 250 این اے وی ، آئی سی ، میسجنگ ریسیور  فراہم کئے ہیں۔ یہ آلات این اے وی- آئی سی کے ذریعے ماہی گیروں کو سمندری طوفان ، اونچی لہروں اور سونامی جیسی ہنگامی صورت حال کی وارننگ کے علاوہ ماہی گیری کے لئے مناسب زون اور بین الاقوامی آبی سرحد وغیرہ سے متعلق معلومات فراہم کریں گے۔
اسرو ؍ اینٹرکس نے تجرباتی بنیاد پر این اے وی –آئی سی آلات فراہم کرنے کی ذمہ داری لی تھی۔ تقریبا 200 آلات تمل ناڈو اور 250 آلات کیرال میں تقسیم کئے گئے ہیں۔ اس کے علاوہ آندھرا پردیش میں8 اور کرناٹک میں 10 ایسے آلات بھی تجرباتی طور پر ماہی گیروں کو فراہم کئے گئے ہیں۔
۔۔۔۔۔۔۔۔۔۔۔۔۔۔۔

U-2613
(Visitor Counter : 39
الیکٹرانکس اور اطلاعات تکنالوجی کی وزارت
ڈیجیٹل بھارت، سکشم بھارت۔ڈیجیٹل انڈیا سے متعلق ایک جامع خلاصہ کا اجرا عمل میں آیا
نئی دہلی، 21فروری 2019؍ مواصلات اور انفارمیشن ٹکنالوجی، نیز قانون اور انصاف کے مرکزی وزیر جناب روی شنکر پرساد کے ہاتھوں آج نئی دہلی کے انڈیا ہیبی ٹیٹ سینٹر میں واقع اسٹین آڈیٹوریم میں ڈیجیٹل انڈیا سے متعلق ایک جامع خلاصہ ڈیجیٹل بھارت، سکشم بھارت کا اجرا عمل میں آیا۔
اس جامع خلاصہ کا مقصد ملک کے عوام کے درمیان ڈیجیٹل انڈیا کی کامیابی کی تشہیر اور اشاعت کرنا ہے۔ یہ جامع خلاصہ دو حصوں۔ ڈیجیٹل پروفائل آف انڈیا اور ڈیجیٹل پروفائل آف اسٹیٹس اینڈ یوٹی میں منقسم ہے۔ ڈیجیٹل پروفائل آف انڈیا ڈیجیٹل انڈیا پروگرام کے تفصیلی تجزیہ اور ڈیجیٹل انڈیا کے نفاذ سے متعلق تقابلی مطالعہ کے علاوہ ڈیجیٹل انڈیا نے ملک کے عام شہریوں کی زندگیوں میں جو تبدیلی لے کر آئی ہے، ان تمام امور پر مشتمل ہے۔ ڈیجیٹل پروفائل آف انڈیا کے حصے میں ان تمام طریقوں کو آسانی کے ساتھ بیان کیا گیا ہے جس کے ذریعہ عام شہری متعدد سرکاری خدمات سے مستفید ہوتے ہیں۔ علاوہ ازیں اس کے ذریعہ جو شفافیت اور جوابدہی آئی ہے، ان تمام چیزوں کو بیان کیاگیا ہے۔ ڈیجیٹل پروفائل آف اسٹیٹس؍ یوٹی کے حصے میں ڈیجیٹل انڈیا پروگرام کے تحت کئے گئے متعدد اقدامات کے نفاذ کو ریاست اور مرکز کے زیر انتظام علاقوں کے اعتبار سے بیان کیاگیا ہے۔
یہ جامع خلاصہ ڈیجیٹل انڈیا کے اُن اقدامات پر زور دیتا ہے، جس کا مقصد ڈیجیٹل رسائی، ڈیجیٹل شمولیت، ڈیجیٹل اعتبار سے بااختیار بنانے اور ڈیجیٹل تفریق کو ختم کرنے کو یقینی بنا کر ہندوستان کو معلومات پر مبنی معیشت اور ڈیجیٹل اعتبار سے بااختیار معاشرے میں تبدیل کرنا ہے۔
شہری ہوابازی کی وزارت
حکومت کے ذریعہ شہری ہوا بازی کے شعبہ کے لئے کام کاجی لاگت پر قابو پانے کی غرض سے کئے گئے اقدامات
حکومت کے ذریعہ شہری ہو ا بازی کے شعبہ کے لئے کام کاجی لاگت پر قابو پانے کی غرض سے دیگر باتوں کے ساتھ ساتھ کئے گئے بڑے اقدامات کی تفصیلات درج ذیل ہیں :
- مختلف پالیسی اقدامات کے ذریعہ ائیرلائنز یعنی ہوائی کمپنیوں کو مدد فراہم کرنا
- ائرپورٹ اتھارٹی آف انڈیا اور پرائیویٹ اداروں کے ذریعہ ہوائی اڈّ ے سے متعلق بنیادی ڈھانچہ کی فراہمی
- پی پی پی وسیلے کے ذریعہ موجودہ اور نئے ہوائی اڈّوں میں نجی سرمایہ کاری کو فروغ
- فضائی حدود، کے موثر بندوبست ، نسبتاً چھوٹے روٹس اور ایندھن کی نسبتاً کم کھپت کے حصول کے مقصد سے بھارتی فضائیہ کے ساتھ تال میل قائم کرکے بھارتی فضائی حدود کو معقول اور مربوط بنانا
- دیکھ بھال، اور تفصیلی معائینہ اور ضروری مرمّت  وغیرہ سے متعلق گھریلو خدمات پر اشیا اور خدمات ٹیکس  کو 18 فیصد سے کم کر کے 5 فیصد کرنا۔
- آج کی تاریخ تک ، 28 ملکوں کے ساتھ خصوصی فضائی رابطے یا ائیر ببل قائم کئے گئے ہیں ۔ اس کا مقصد بین الاقوامی مسافر خدمات کو پھر سے شروع کرنا ہے جبکہ باضابطہ بین الاقوامی پروازیں کووڈ- 19 کی وجہ سے اب بھی معطّل ہیں ۔
- گھریلو شہری ہوابازی کی استعداد متعین کرتے ہوئے اضافہ
- ہوائی کمپنیوں کے لئے کرایہ کو معاہدہ کا جزو قرار دینا۔
- طیارے کو لیز پر دینے اور فنڈفراہم کرنے سے متعلق ایک ساز گار ماحول تیار کیا گیا ہے
- ہنگامی طور پرقرض کے سلسلے سے متعلق ضمانت کی اسکیم  3.0 کے تحت فوائد کے لئے شہری ہوابازی کے شعبے کو بھی شامل کیا گیا ہے۔
شہری ہوابازی کے وزیر مملکت جنرل  ڈاکٹر وی کے سنگھ نے آج راجیہ سبھا میں محترمہ پرینکا چترویدی کے سوال کے ایک تحریری جواب یہ جانکاری فراہم کی ۔
وزارت دفاع
بین الاقوامی سرحد پر دراندازی کی کوششیں
نئی دہلی، 9 اگست 2021، رکشا راجیہ منتری جناب اجے بھٹ نے آج راجیہ سبھا میں ڈاکٹر سسمت پارترا کو ایک تحریری جواب میں بتایا کہ حفاظتی دستوں/ وزارت داخلہ کی رپورٹ کے مطابق 2021  کے دوران دراندازی کے معاملات کی تعداد اور ہلاک ہونے والے اور پکڑے جانے والے دراندازوں کی تعداد درج ذیل ہے:
|
|
نمبر شمار
|
|
سرحد کا نام
|
|
دراندازی کی کوششیں
|
|
ہلاک ہونے والے درانداز
|
|
پکڑے جانے والے در انداز
|
|
1.
|
|
ہند۔ پاک سرحد
|
|
33
|
|
11
|
|
20
|
|
2.
|
|
ہند۔ بنگلہ دیش سرحد
|
|
441
|
|
1
|
|
740
اس کے علاوہ اس سال  ہند۔ نیپال سرحد پر11 غیر قانونی دراندازی پکڑ ے گئے ہیں۔ بھارت۔ چین سرحد سے دراندازی کےکسی معاملے کی اطلاع نہیں ملی ہے۔بھارت ۔میانمار سرحد پر یکم فروری 2021 سے ہونے والی فوجی بغاوت کے بعد 8486 میانمار کے شہری /پناہ گزیں بھارت میں آئے ، جن میں سے 5796 کو واپس بھیج دیا گیا اور 2690 ابھی بھارت میں ہیں۔
سرحدی محفاظ دستوں کے ذریعہ پکڑے گئے دراندازوں کو متعلقہ ریاستی پولیس کے حوالے کیا جاتا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-7637
(Visitor Counter : 110
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 215.26 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 30,76,305 ٹیکے لگائے گئے۔
ہندوستان میں سردست زیر علاج مریضوں کی تعداد 47.176 ہے۔
فی الحال زیر علاج مریضوں کی شرح 0.11 فیصد ہے۔
سردست ملک میں شفایابی کی شرح 98.71 فیصد ہے۔
گزشتہ 24 گھنٹوں کے دوران 5,975 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,39,25,239 ہوگئی ہے۔
پچھلے 24 گھنٹوں کے دوران 5,221 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((2.82 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 88.95 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1,84,965ٹیسٹ کئے گئے۔
مالیاتی کمیشن
پندرہویں مالیاتی کمیشن نے تری پورہ میں مذاکرات شروع کئے
نئی دلّی ، 17 جنوری ؍پندرہویں مالیاتی کمیشن نے اپنے چیئر مین ، ممبران اور سینئر اہلکاروں کے ساتھ گزشتہ روز تری پورہ میں پنچایتی راج اداروں ، شہری لوکل باڈیز اور تری پورہ ٹرائبل آٹو نومس ڈسٹرکٹ کونسل کے نمائندگان سے مذاکرات شروع کئے ۔
کمیشن نے اس امر پر نا گواری کا اظہار کیا کہ پنچایتی راج اداروں کی 12 تقریبات میں سے اب تک محض چند ہی منعقد ہو پائی ہیں ۔ کمیشن نے سنجیدگی کے ساتھ محسوس کیا کہ پنچایتی راج اداروں کے فنڈ کی تحویل اور کام کاج کی منتقلی میں تیزی لانے کی ضر ورت ہے ۔
حالانکہ اربن لوکل باڈیز کے ساتھ کمیشن کی میٹنگ با معنی تھی ، تاہم مذاکرات میں جو چیز ابھر کر سامنے آئی وہ یہ کہ انہیں خود کفیل اور با اعتماد بنانے کا مرحلہ اب بھی طویل ہے ۔
تری پورہ میں سال کے تقریباً آٹھ ماہ بارانی موسم رہتا ہے اور بنیادی ڈھانچہ پروجیکٹوں پر عمل آوری ایک دشوار چیلنج سے کم نہیں ہے ۔ ریاست کے اہم شہروں کے لئے ماسٹر پلان
کی عدم دستیابی ایک شدید رکاوٹ کا باعث ہے ۔کمیشن کا خیال ہے کہ مرکزی حکومت کو ماسٹر پلانوں کی بر وقت عمل آوری کے کام میں تیزی لانی چاہئیے ۔
۔ ۔ ۔ ۔ ۔ ۔
(U . 384
م ۔ ر ۔ ر۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 164.36 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 12.43 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،29 جنوری، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,64,36,66,725
|
|
دستیاب خوراک
|
|
12,43,49,361
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 164.36کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 12.43 کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
کابینہ
مرکزی کابینہ نے ہندوستان کے سکیورٹیز اور ایکسچینج بورڈ اور مالیاتی ریگولیٹری کمیشن، منگولیا کے درمیان دو طرفہ مفاہمت نامہ پر دستخط کرنے کو منظوری دی
وزیر اعظم جناب نریندر مودی کی صدارت میں مرکزی کابینہ نے آج ہندوستان کے سکیورٹیز اور ایکسچینج بورڈ  اور مالیاتی ریگولیٹری کمیشن، منگولیا  کے درمیان دو طرفہ مفاہمت نامہ  پر دستخط کرنے کی تجویز کو منظوری دے دی ہے۔
بڑے اثرات:
ایف آر سی، سیبی کی طرح بین الاقوامی تنظیم برائے سکیورٹیز کمیشن کے کثیر رخی ایم او یو  کا شریک کار دستخط کنندہ ہے۔ حالانکہ، آئی او ایس سی او ایم ایم او یو کے دائرے میں تکنیکی تعاون کا التزام نہیں ہے۔ مجوزہ دو طرفہ مفاہمت نامہ، سکیورٹیز سے متعلق قوانین کے مؤثر نفاذ کے لیے اطلاعات کے لین دین کے ڈھانچے کو مضبوط کرنے میں تعاون دینے کے علاوہ، ایک تکنیکی معاون پروگرام کے تشکیل میں بھی تعاون فراہم کرے گا۔ تکنیکی تعاون کے پروگرام سے عہدیداروں کو پونجی بازار، صلاحیت سازی کی سرگرمیوں اور ملازمین کے تربیتی پروگراموں سے جڑے معاملوں پر صلاح و مشورہ کے ذریعے فائدہ ہوگا۔
پس منظر:
ہندوستان کا سکیورٹیز اور ایکسچینج بورڈ  کا قیام سکیورٹیز اور ایکسچینج بورڈ قانون، 1992 کے تحت ہندوستان میں سکیورٹیز کے بازاروں کو باضابطہ بنانے کے لیے عمل میں آیا تھا۔ سیبی کا مقصد سرمایہ کاروں کے مفاد کی حفاظت کرنا اور ہندوستان میں سکیورٹیز کے بازاروں کے فروغ کو باضابطہ کرنا اور بڑھاوا دینا ہے۔ سیبی قانون، 2002 کی دفعہ 11 کی ذیلی دفعہ  کے تحت سیکشن ؛ سیبی کو بورڈ کے مساوی کام کرنے والی دیگر اتھارٹیز، خواہ وہ ہندوستان میں ہوں یا ملک سے باہر، سے سکیورٹیز کے قوانین سے متعلق خلاف ورزیوں کی روک تھام کرنے یا جانچ کرنے سے متعلق معاملوں میں معلومات مانگنے یا معلومات فراہم کرنے کا اختیار دیتا ہے، جو دیگر قوانین کے التزامات کے ماتحت ہے۔ ہندوستان سے باہر کسی بھی اتھارٹی کو کوئی بھی معلومات پیش کرنے کے لیے، سیبی مرکزی حکومت کی پیشگی منظوری سے ایسی اتھارٹیز کے ساتھ ایک نظام کا معاہدہ یا فہم تیار کر سکتا ہے۔ اس پس منظر میں، ایف آر سی نے سیبی سے باہمی تعاون اور تکنیکی تعاون کے لیے ایک دو طرفہ مفاہمت نامہ پر دستخط کرنے کی درخواست کی ہے۔ اب تک، سیبی نے دیگر ممالک کے پونجی بازار ریگولیٹروں کے ساتھ 27 دو طرفہ مفاہمت ناموں پر دستخط کیے ہیں۔
سال 2006 میں قائم کردہ، مالیاتی ریگولیٹری کمیشن  ایک پارلیمانی اتھارٹی ہے، جس پر بیمہ اور سکیورٹیز بازار اور خورد مالیاتی شعبہ کے شراکت داروں سمیت غیر بینک والے شعبوں کی نگرانی اور ریگولیٹ کرنے کی ذمہ داری ہے۔ ایف آر سی مستحکم اور مضبوط مالیاتی بازار فراہم کرنے کے لیے ذمہ دار ہے۔ کمیشن غیر بینک والے مالیاتی اداروں، بیمہ کمپنیوں اور درمیانی اداروں، سکیورٹیز فرم اور بچت اور کریڈیٹ کوآپریٹوز پر اپنے اختیارات کا استعمال کرتا ہے۔ ساتھ ہی، یہ انفرادی مالیاتی بازار کے صارفین  کے حقوق کو یقینی بناتا ہے اور مالیاتی گڑبڑیوں سے تحفظ فراہم کرتا ہے۔
وزیراعظم کا دفتر
وزیر اعظم نے ہندوستان کے کچھ حصوں میں زیادہ بارش کے تناظر میں صورتحال کا جائزہ لیا
سینئر وزراء اور عہدیداروں سے بھی بات چیت کی
وزیر اعظم جناب نریندر مودی نے سینئر وزراء اور عہدیداروں سے بات چیت کی ہے اور ہندوستان کے کچھ حصوں میں زیادہ بارش کے پیش نظر صورتحال کا جائزہ لیا ہے۔
وزیر اعظم کے دفتر نے ٹویٹ کیا:
"وزیر اعظم نریندر مودی نے سینئر وزراء اور عہدیداروں سے بات کی اور ہندوستان کے کچھ حصوں میں زیادہ بارش کے پیش نظر صورتحال کا جائزہ لیا۔ مقامی انتظامیہ، این ڈی آر ایف اور ایس ڈی آر ایف کی ٹیمیں متاثرہ افراد کی مدد کو یقینی بنانے کے لیے کام کر رہی ہیں۔"
وزیراعظم کا دفتر
وزیراعظم کی،سری لنکا کے صدرکے ساتھ ملاقات
سری لنکا کے صدر عزت ماب میتری پالا سری سینا نے وزیراعظم نریندر مودی کی ، 30 مئی 2019 کو، حلف برداری کی تقریب میں شرکت کی۔ ایک دوطرفہ ملاقات میں آج صدر سری سینا نے ،حال ہی میں عام انتخابات میں وزیراعظم کی پارٹی کو زبردست کامیابی ملنے کے بعد، وزیراعظم کے دوبارہ عہدہ سنبھالنے پر مبارک باد دی اور دونوں ملکوں کے درمیان خطے میں امن، خوشحالی اور سلامتی کے لیے تعلقات کو مستحکم بنانے کے لیے مل کر کام کرنے کی اپنی خواہش کو دہرایا۔
وزیراعظم مودی نے صدر سری سینا کا، تقریب میں شرکت کرنے اور ان کی طرف سے نیک خواہشات کا اظہار کیے جانے پر شکریہ ادا کیا۔انہوں نے سری لنکا کے ساتھ دوطرفہ دوستانہ تعلقات کو مزید فروغ دینے کے اپنی حکومت کے عزم کو جاری رکھنے کے لیے کہا۔
دونوں رہنماؤں نے کہا کہ دہشت گردی اور انتہاپسندی انسانیت کے لیے لگاتار ایک خطرہ ہے۔انہوں نے جنوبی ایشیا اور بحر ہند کے خطے میں امن اور سلامتی کے لیے قریبی دوطرفہ تعاون کا عہد کیا۔
۔۔۔۔۔۔۔۔۔۔۔
م ن۔اس۔ ت ع۔
U-2243
(Visitor Counter : 51
وزیراعظم کا دفتر
پی ایم مترا میگا ٹیکسٹائل پارکس ’میک ان انڈیا اور میک فار دی ورلڈ‘ کی ایک شاندار مثال ثابت ہوں گے: وزیر اعظم
وزیر اعظم جناب نریندر مودی نے کہا ہےکہ تمل ناڈو، تلنگانہ، کرناٹک، مہاراشٹر، گجرات، مدھیہ پردیش اور اترپردیش میں پی ایم مترا میگا ٹیکسٹائل پارک قائم کیے جائیں گے، جو 5 ایف  ویژن کے مطابق کپڑے کی صنعت کے شعبے کو فروغ دیں گے۔ انہوں نے آگے کہا کہ پی ایم مترا میگا ٹیکسٹائل پارک کپڑے کی صنعت کے شعبے کے لیے جدید ترین بنیادی ڈھانچہ فراہم کریں گے، کروڑوں کی سرمایہ کاری راغب کریں گے اور لاکھوں روزگار بہم پہنچائیں گے۔
وزیر اعظم نے ٹوئیٹ کیا؛
’’پی ایم مترا میگا ٹیکسٹائل پارکس 5 ایف  ویژن کے مطابق کپڑے کی صنعت کے شعبے کو فروغ دیں گے۔ یہ بات ساجھا کرتے ہوئے ازحد مسرت ہو رہی ہے کہ پی ایم مترا میگا ٹیکسٹائل پارک تمل ناڈو، تلنگانہ، کرناٹک، مہاراشٹر، گجرات، مدھیہ پردیش اور اترپردیش میں قائم کیے جائیں گے۔‘‘
’’پی ایم مترا میگا ٹیکسٹائل پارکس کپڑے کی صنعت کے لیے جدید ترین بنیادی ڈھانچہ فراہم کریں گے، کروڑوں کی سرمایہ کاری راغب کریں گے اور لاکھوں روزگار بہم پہنچائیں گے۔ یہ ’میک ان انڈیا‘ اور ’میک فار دی ورلڈ‘ کی ایک شاندار مثال ہوگی۔ #PragatiKaPMMitra ‘‘
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد 184.52کروڑسے تجاوزکرگئی
12سے14سال کے نو عمر افراد کو 1.81 کروڑ سے زیادہ ٹیکے لگائے گئے ہیں
بھارت میں سردست زیر علاج مریضوں کی تعداد 13,445رہ گئی ہے
گذشتہ 24 گھنٹوں میں 1,260 نئے معاملات کا پتہ لگا ہے
سردست شفایابی کی شرح 98.76 فیصد ہے
متاثرہ پائے جانے والے مریضوں کی ہفتہ واری شرح 0.23 فیصد ہے
نئی دلّی ، 02 اپریل، 2022/
آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 184.52کروڑ  سے تجاوز کر گئی ہے۔ ملک بھر میں 2,20,93,346 سیشنز کا انعقاد کرکے یہ حصولیابی حاصل کی گئی۔
12سے14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 1.81 کروڑ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10403737
|
|
دوسری خوراک
|
|
10000984
|
|
احتیاطی خوراک
|
|
4474440
|
|
صف اوّل کے کارکنان
|
|
پہلی خوراک
|
|
18413339
|
|
دوسری خوراک
|
|
17512279
|
|
احتیاطی خوراک
|
|
6897755
|
|
12 سے 14 سال کےنو عمر بچے
|
|
پہلی خوراک
|
|
18121823
|
|
15 تا 18سال کی عمر کے افراد
|
|
پہلی خوراک
|
|
57268440
|
|
دوسری خوراک
|
|
38356896
|
|
18 تا 44سال کی عمر کے افراد
|
|
پہلی خوراک
|
|
554683438
|
|
دوسری خوراک
|
|
466628426
|
|
45 تا 59سال کی عمر کے افراد
|
|
پہلی خوراک
|
|
202760965
|
|
دوسری خوراک
|
|
185485333
|
|
60سال کی عمر کے افراد
|
|
پہلی خوراک
|
|
126746554
|
|
دوسری خوراک
|
|
115534690
|
|
احتیاطی خوراک
|
|
11955757
|
|
احتیاطی خوراک
|
|
2,33,27,952
|
|
میزان
|
|
1,84,52,44,856
مریضوں کی تعداد میں مسلسل کمی کے باعث ملک بھر میں سردست زیر علاج مریضوں کی تعداد 13,445ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.03 فیصد ہیں ۔
نتیجے کے طور پر شفایابی کی شرح 98.76 فیصد ہوگئی ہے۔ پچھلے 24 گھنٹے میں 1,404مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد بڑھ کر 4,24,92,326 ہوگئی ہے۔
گزشتہ 24 گھنٹے کے دورا ن 1,260 نئے معاملات درج ہوئے ہیں۔
گذشتہ 24 گھنٹے میں مجموعی طور پر 5,28,021 نمونوں کی جانچ کی گئی ۔ بھارت میں اب تک مجموعی طور پر 79.02 کروڑ  سے زیادہ نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 0.23 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 0.24 فیصد ہے۔
کابینہ
ہندوستان اور ارجنٹینا کے درمیان ایٹلانٹک تعاون کے بارے میں مفاہمت نامے سے کابینہ کو آگاہ کیا گیا
نئی دہلی،27؍ مارچ، مرکزی کابینہ کی میٹنگ کو ، جس کی صدارت وزیراعظم جناب نریندر مودی نے کی، ہندوستان اور ارجنٹینا کے درمیان ایٹلانٹک تعاون کے بارے میں ایک مفاہمت نامے سے آگاہ کیا گیا جس پر فروری 2019 میں دستخط کئے گئے تھے۔
اس مفاہمت نامے سے ارضیاتی علوم اور اینٹارٹیکا نیز جنوبی سمندروں کے قدرتی ماحول کے تحفظ اور اس کی حفاظت سے متعلق امور کے معاملے میں سائنسی تعاون میں مدد ملے گی۔
اس مفاہمت نامے کی خصوصیات اس طرح ہیں:
- ارضیاتی علوم اور زندگی سے متعلق معلومات کے شعبوں میں نیز اینٹارٹیکا اور جنوبی سمندروں کے تحفظ اور ان کی حفاظت کے بارے میں شعبوں میں پروجیکٹوں میں سائنسی تعاون۔
- اینٹارٹیکا ، اس کے ماحول ، اس پر انحصار اور متعلقہ ماحولیاتی نظام کے بارے میں سائنسی اور اعداد وشمار سے متعلق معلومات کا تبادلہ۔
- سائنس دانوں کے تبادلے کے بارے میں امکانات کی تلاش ۔
- اگر ضرورت پڑے تو ایک ملک کے قومی اینٹارٹک پروگرام کے سلسلے میں دوسرے ملک کے قومی اینٹارٹک پروگرام سے وابستہ تکنیکی ماہرین اور سائنس دانوں کی شرکت۔
- مشترکہ سائنسی کانفرنسیں اور ورکشاپ ، جہاں کہیں ممکن ہو بڑی پولر فورم میٹنگوں کے ساتھ ساتھ باہمی میٹنگیں بھی کرنا۔
- سائنسی موضوعات پر مشترکہ اشاعت۔
- سائنسی افراد کی تربیت ۔
۔۔۔۔۔۔۔۔۔۔۔۔۔۔۔

U-1692
(Visitor Counter : 41
کامرس اور صنعت کی وزارتہ
حکومت نے 10 مارچ سے 25 اپریل 2022 تک برقی مشینوں  کے لیے پی ایل آئی اسکیم کے لیے درخواست ونڈو کو دوبارہ کھول دیا تاکہ ممکنہ سرمایہ کاروں کو اسکیم کا فائدہ اٹھانے کا دوسرا موقع دیا جا سکے
مرکزی کابینہ نے وزیر اعظم کے ‘آتم نر بھر بھارت’ پر لبیک کہتے ہوئے، 7.04.2021 کو ائیر کنڈیشنرز  اور ایل ای ڈی لائٹس کے اجزاء اور ذیلی اسمبلیوں کی تیاری کے لیے وائٹ گڈز کے لیے پی ایل آئی اسکیم کو منظوری دے دی تھی، جس کا مقصد مینوفیکچرنگ کو بنیادی حیثیت دینا اور ہندوستان کی ترقی کو آگے اور ملازمتیں پیدا کرنے میں اس کی اہمیت پر زور دینا ہے۔ اس اسکیم کو سات سال کی مدت میں مالی سال 2022-21 سے مالی سال 2029-28 تک نافذ کیا جانا ہے اور اس پر آنے والی لاگت 6,238 کروڑ روپے ہے۔
اس اسکیم کو ڈی پی آئی آئی ٹی نے 16.04.2021 کومشتہر کیا تھا۔ اسکیم کے رہنما خطوط 04.06.2021 کو شائع کیے گئے تھے۔ اسکیم کے رہنما خطوط میں کچھ اصلاحات 16.08.2021 اور 24.02.2022 کو جاری کی گئیں۔ درخواست دہندگان کو اپنے پروگرام پر غوروخوض کرنے کے لئے مارچ 2022 تک یا مارچ 2023 تک کی رعایت دی گئی تھی۔
اسکیم کے لیے آن لائن درخواستیں 15.06.2021 سے 15.09.2021 تک ایک ویب پورٹل کے ذریعے طلب کی گئیں جس کا یو آر ایل : https://pliwhitegoods.ifciltd.com ہے۔مجموعی طور پر 52 کمپنیوں نے اپنی درخواست داخل کی تھی۔
تمام درخواستوں کی جانچ کے بعد، 4,614 کروڑ روپے کی سرمایہ کاری کےحامل 42 درخواست دہندگان کو عارضی طور پر پی ایل آئی اسکیم کے تحت استفادہ کنندگان کے طور پر منتخب کیا گیا ہے۔ منتخب کردہ درخواست دہندگان میں 26 ایئرکنڈیشنرز بنانے والے شامل ہیں جو 3,898 کروڑ روپے کی سرمایہ کاری کا انتظام رکھتے ہیں اور16 ایل ای ڈی لائٹس کی مینوفیکچرنگ کرنے والے جن کی سرمایہ کاری کی رقم 716 کروڑ روپے ہے۔
اضافی درخواستیں اسکیم کے تحت سرمایہ کاری کے لیے اسکیم کے رہنما خطوط کی شق 9.2 کے تحت انہی شرائط و ضوابط پر طلب کی جاتی ہیں جو کہ 04 جون 2021 کو جاری کردہ اسکیم کے رہنما خطوط میں بیان کی گئی ہیں، اور یہ وقتاً فوقتاً ہونے والی ترمیم کے مطابق ہوتا ہے ۔یہ رعایت صرف اسکیم کی باقی مدت کے لیے دستیاب ہوگی۔
اسکیم کے لیے درخواست وصولی کی سہولت 10 مارچ سے 25 اپریل 2022 تک  اسی آن لائن پورٹل پر کھلی رہے گی جس کا یو آر ایل : https://pliwhitegoods.ifciltd.com ہے۔ درخواست وصولی کی اس سہولت کے بند ہونے کے بعد کوئی درخواست قبول نہیں کی جائے گی۔
مربوط اسکیم کے رہنما خطوط https://pliwhitegoods.ifciltd.com/ اور ڈی پی آئی آئی ٹی کی ویب سائٹ پر دستیاب ہیں جس کا یو آر ایل :https://dpiit.gov.in ہے۔